31995R1644
L 156/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1644/95 НА СЪВЕТА
от 29 юни 1995 година
относно автономните ставки на митата, които трябва да се прилагат по отношение на вестникарска хартия, на роли или на листове, по смисъла на кодове по КН 4801 00 10 и 4801 00 90 в резултат на присъединяването на Австрия, Финландия и Швеция
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че съгласно член 2 от Договора за присъединяване от 1994 г. Австрия, Финландия и Швеция започнаха да прилагат Общата митническа тарифа от 1 януари 1995 г.;
като има предвид, че вследствие на разрешението от страна на Съвета на неговото заседание на 8 февруари 1995 г. да започнат преговори по силата на член XXIV, параграф 6 от Общото споразумение за митата и търговията от 1994 г. (GAТТ) с оглед решаване на проблемите, когато с прилагане на Общата митническа тарифа от новите членки на Общността се налагат промени или отмяна на някои митнически отстъпки, които преди това са били предоставяни от тях;
като има предвид, че прилагането на Общата митническа тарифа от новите държави-членки е довело до намаляване на някои вносни мита и до увеличаване на някои други;
като има предвид, че съгласно предстоящото сключване на общо споразумение в резултат на преговорите между Общността и трети страни, е по-подходящо да се предприемат автономни мерки с цел смекчаване на неблагоприятното отражение върху износа на трети страни вследствие на разширяването;
като има предвид, че мерките, които трябва да бъдат предприети, не накърняват резултатите от провежданите преговори по силата на член XXIV, параграф 6 от GАТТ от 1994 г. и не накърняват намерението на Общността да сключи споразумение, което да отчита общото въздействие на разширяването върху търговията с трети страни;
като има предвид, че в тази връзка по-подходящо е да се ускори на автономна база намаляването на митническата ставка до 0 %, предвиждана вече по отношение на вестникарската хартия, на роли или на листове, по смисъла на кодове по КН 4801 00 10 и 4801 00 90,
ПРИЕ НАСТОЯЩИЯ РЕГЛАМЕНТ:
Член 1
Автономните ставки на митата за вестникарска хартия, на роли или на листове, по смисъла на кодове по КН 4801 00 10 и 4801 00 90 са такива, както са определени в приложението.
Член 2
Настоящият регламент влиза в сила в деня след датата на публикуването му в Официален вестник на Европейските общности.
Член 3
Автономните ставки на мита, определени с настоящия регламент, се прилагат, докато Съветът реши с квалифицирано мнозинство, че водените преговори по силата на член XXIV, параграф 6 от GАТТ oт 1994 г. с Канада са приключили.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 29 юни 1995 година.